૧૩, ઓગસ્ટના રોજ સાંજે ૬ વાગ્યે પ્રમુખસ્વામીએ ૯પ વર્ષની ઉંમરે પવિત્ર એવી સાળંગપુરની પાવન ધરતી પરથી પરમ ગમન કર્યું. જે સમાચાર ફેલાતાં જ વિશ્વભરના કરોડો સત્સંગીઓ અને ભાવિકોમાં શોકની લાગણી છવાઈ અને દેશ-દુનિયામાંથી સત્સંગીઓનો પ્રવાહ સાળંગપુર તરફ આવવા રવાના થઈ ગયો હતો. સાળંગપુરમાં પોતાના ગુરુ કે માર્ગદર્શકનાં અંતિમ દર્શને આવતા લાખો લોકો પોતાના પરિવારના સ્વજન ગુમાવ્યા હોય એવી ભાવના અનુભવી રહ્યા હતા.એક યુગપુરુષને અંતિમ વિદાય આપવા ભાવિકો જે રીતે શક્ય બન્યું તે રીતે સાળંગપુર પહોંચ્યા હતા.